钦定古今图书集成/明伦汇编/皇极典/第226卷 > 宋
## 钦定古今图书集成/明伦汇编/皇极典/第226卷 > 宋

### 武帝

按《宋书武帝本纪》：“上清简寡欲，严整有法度，未尝视
珠玉舆马之饰，后庭无纨绮丝竹之音。宁州尝献虎
魄枕，光色甚丽，时将北征，以虎魄治金创。上大悦，命
𢭏碎分付诸将，财帛皆在外府，内无私藏。宋台既建，
有司奏东西堂施局脚床、银涂钉，上不许，使用直脚
床，钉用铁。诸主出适，遣送不过二十万，无锦绣金玉。”
内外奉禁，莫不节俭。性尤简易，诸子旦问起居，入阁
脱公服，止著裙帽，如家人之礼。孝武大明中，坏上所
居阴室，于其处起玉烛殿，与群臣观之。床头有土鄣，
壁上葛灯笼，麻绳拂。侍中袁𫖮盛称上俭素之德，孝
武不答，独曰：“田舍公得此，以为过矣。故能光有天下，
克成大业者焉。”按《檀韶传》，韶为江州“刺史，有罪免
官。高祖受命，以佐命功，增八百户，并前千五百户。韶
嗜酒贪横，所莅无绩，上嘉其合门从义，弟道济又有
大功，故特见宠授。”

按《南史徐湛之传》：湛之母会稽公主。初，武帝微时，贫
陋过甚，尝自新洲伐荻，有纳布衣袄等，皆是敬皇后
手自作。武帝既贵，以此衣付公主曰：“后世若有骄奢
不节者，可以此衣示之。”

按《册府元龟》：“宋高祖少时，家贫，有大志，不治廉隅，事
继母以孝谨称。及即大位，春秋已高，每旦入朝太后，

### 文帝

按《宋书文帝本纪》。“元嘉四年五月。京师疾疫。甲午遣
使存问，给医药。死者若无家属。赐以棺器。十年春
正月己未。大赦天下。孤老六疾不能自存者，人赐谷
五斛。二十四年。京师疫疠。丙戌使都县及营署部
司普加履行，给以医药。二十六年三月丁巳。诏遣
使巡行百姓。问所疾苦。孤老鳏寡六疾不能自存者，
人赐谷五斛。”按《本纪》赞，太祖幼年特秀，顾无保傅
之严，而天授和敏之姿，自禀君臣之德。及正位南面，
历年长久，纲维备举，条禁明密，罚有恒科，爵无滥品，
故能内清外晏，四海谧如。按《刘康祖传》，康祖，虔之
子也，袭封为长沙王，以浮荡蒱酒为事，前后屡被纠
劾，太祖以勋臣子，每原贷之。按《张茂度传》，茂度为
益州刺史。太祖讨荆州刺史谢晦，诏益州遣军袭江
陵。晦已平而军始至白帝。茂度与晦素善，议者疑其
出军迟留。时茂度弟劭为湘州刺史，起兵应大驾。上
以劭诚节，故不加罪。被代还京师，累迁太常，以脚疾
出为义兴太守。上从容谓茂度曰：“‘勿复以西蜀介怀’。
对曰：‘臣若不遭陛下之明，墓木拱矣’。”按《谢灵运传》：
灵运为侍中，自以名辈才能，应参时政，初被召，便以
此自许。既至，文帝惟以文义见接，每侍上宴，谈赏而
已。王昙首、王华、殷景仁等，名位素不逾之，并见任遇。
灵运意不平，多称疾不朝，直出郭游，经旬不归。既无
表闻，又不请急，上不欲伤大臣，讽旨令自解。灵运乃
上表陈疾，上赐假东归。

### 明帝

按《宋书明帝本纪》：“帝少而和令，风姿端雅，早失所生，
养于太后宫内。大明世，诸弟多被猜忌，唯上见亲，常
侍路太后医药。及即大位，四方反叛，以宽仁待物，诸
军师有父兄子弟同逆者，并授以禁兵，委任不易，故
众为之用，莫不尽力，平定天下，逆党多被全。其有才
能者，并见授用。”